KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2022. március 23-án 14 óra 00 perctől a Városháza 101. -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gelencsér Attila, Rába Kálmán, Takácsné Varga Ágnes, Gelencsér Júlia, Harsányi Zsolt, Illés Péter (7 fő)

***Meghívottak:*** Dr. Zalán Gábor jegyző, Dr. Nagy Edina aljegyző, Németh Ildikó osztályvezető, Fekete Balázs irodavezető, Schrott Tamás elnök, Győrffy Gábor turisztikai menedzser, Horváth Ferenc elnök.

Kiss Péter bizottsági elnök üdvözli az egybegyűlteket, ismerteti, hogy a bizottság 7 fővel határozatképes, valamint jelzi, hogy Stampf Ervin és Harkai Norbert igazoltan van távol az ülésről.

A bizottsági elnök szavazásra teszi fel az egy plusz napirendi pont felvételét a TOP Plusz-3.3.2-21 Helyi egészségügyi és szociális infrastruktúra fejlesztése című pályázat benyújtásáról, valamint a 3. és a 4. pont előre vételét.

Az elnök szavazásra teszi fel a módosításokkal együtt a napirendet, melyet a bizottság **7 igen** szavazattal elfogad:

**Napirend:**

* **1. Beszámoló a Kőszegi Sporthorgász Egyesület 2021. évi tevékenységéről**
* **2. a. Az Írottkő Natúrparkért Egyesület 2021. évi szakmai beszámolója, 2022. évi munkaterve**

**b. Beszámoló a Térségi TDM Szervezet és a Tourinform 2021. évi tevékenységéről**

* **3. Jurisics-vár Művelődési Központ és Várszínház vagyonkezelési szerződés jóváhagyása**
* **4. Kőszeg, 6755/4 hrsz.-ú ingatlan belterületbe vonása**
* **5: TOP Plusz-3.3.2-21 Helyi egészségügyi és szociális infrastruktúra fejlesztése című pályázat benyújtása című pótanyag**
1. **napirendi pont**

 **Jurisics-vár Művelődési Központ és Várszínház vagyonkezelési szerződés jóváhagyása**

**Németh Ildikó:** A Jurisics Vár épületegyüttes, valamint a környezetében lévő közterületek vonatkozásában egy egységes vagyonkezelési szerződés létrejöttének kérdése vetődött fel a Magyar Állam képviseletében eljáró MNV Zrt. részéről. Korábban erre azért sem volt lehetőség, mivel a Marcipánmúzeum épületrészre egy magánszemélynek volt vagyonkezelési joga, a kistoronyra pedig a Jurisics Vár Művelődési Központ és Várszínház, valamint az Írottkő Natúrparkért Egyesület kezelésében volt, amelyről időközben lemondtak az önkormányzat javára. Az MNV Zrt.-vel folytatott hosszas tárgyalás eredményeként született meg egy szerződés tervezet, amely magába foglalja a vár és még a környezetében lévő közterületek jövőbeni egységes kezelését. A szerződés megkülönbözteti a közfeladathoz kapcsolódó tevékenységet, ahol ingyenességet biztosít, azonban üzleti jellegű hasznosításra is lehetőséget nyújt, amely nettó bevétele után 30 %-ot kell megfizetni az MNV részére.

A Képviselő-testületi ülésre az előterjesztést kiegészítjük, mivel korábban a vár körüli közterületek ingyenes önkormányzati tulajdonba kerülését kezdeményezte az önkormányzat, azonban az egységes kezelés miatt ezt szükséges visszavonni.

**Kiss Péter:** 30% rendeletben vagy törvényben előírt, mivel ez annyira minimális összeg, hogy sokkal többe kerülne az adminisztrációs költsége.

**Dr. Zalán Gábor**: A jogszabály a vagyoni érték 10%-át nevesíti, mint vagyonkezelési díj, de az MNV belő szabályzata szerint lehetősége van ettől eltérni. A vár épületei és területei nagy összeget képviselnek, így amennyiben ennek a 10%-át kérnék azt lehetetlen lenne kifizetni. Így az MNV ajánlotta az üzleti jellegű hasznosítás esetén a nettó bevétel után megfizetendő 30%-ot. Az MNV továbbra is engedné, hogy a közfeladat ellátást az önkormányzat a Jurisics Vár Művelődési Központ és Várszínházon keresztül lássa el, de az üzleti hasznosításnál az önkormányzatot, mint vagyonkezelőt nevesíti. A közüzemi órákat is átkell íratni az Önkormányzat nevére. Sikerült kiküszöbölni, hogy minden szerződéshez előzetes engedély kelljen, mivel az nehezítené a feladatot. Évenkénti elszámolás lesz, és ténylegesen létrejön egy egységes Vagyonkezelői szerződés.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: egyhangú - 7 igen szavazat**

**19/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek , hogy a Kőszeg Város Önkormányzata és a Magyar Állam képviseletében eljáró Magyar Nemzeti Vagyonkezelő Zrt. között a kőszegi Jurisics vár épületegyüttesére és annak környezetében lévő ingatlanokra vonatkozó vagyonkezelési szerződést a melléklet szerinti tartalommal hagyja jóvá és hatalmazza fel a polgármestert a szerződés és a jogügylethez kapcsolódó egyéb dokumentumok aláírására.

Felelős a közlésért: Kiss Péter bizottsági elnök

Határidő: képviselő-testületi ülés

**2.napirendi pont**

**Kőszeg, 6755/4 hrsz.-ú ingatlan belterületbe vonása**

**Németh Ildikó:** Ismerteti az előterjesztésben foglaltakat a Szent György utcai ingatlan belterületbe vonásának részleteiről.

Mivel már lakóövezetbe sorolt terület, így a kérelem támogatható az Önkormányzat részéről.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**A szavazás eredménye: egyhangú - 7 igen szavazat**

**20/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a Kőszeg, 6755/14 hrsz-ú gyümölcsös terület belterületbe vonását kezdeményezze azzal, hogy a belterületbe vonással kapcsolatban felmerülő költségeket a tulajdonosok vállalják.

Felelős a közlésért: Kiss Péter bizottsági elnök

Határidő: képviselő-testületi ülés

**Kiss Péter** bizottsági elnök jelzi, hogy a Kőszegi Sporthorgász Egyesület elnöke Horváth Ferenc nem tudott eljönni, így az Írottkő Natúrparkért Egyesület 2021. évi szakmai beszámolójával és munkatervével folytatják a bizottsági ülést.

**3. napirendi pont**

**a. Az Írottkő Natúrparkért Egyesület 2021. évi szakmai beszámolója, 2022. évi munkaterve**

2022. januárjától **Schrott Tamás**, az egyesület új elnöke összefoglalja a tavalyi évi tevékenységüket és ismerteti a jövőbeli terveiket, a tervezett programok rendezvények lebonyolításának részleteit, valamint a 2022. évi munkatervet.

**Kiss Péter:** Megköszöni a beszámolót, valamint bízik benne, hogy továbbra is megmarad a lelkesedés az egyesületben.

**Illés Péter**: Külső bizottsági Tagként megköszöni Bakos György elnökúr 19 éves munkáját, Somogyi Katalin 16 évi titkársági munkáját, valamint Győrffy Gáborét, mivel az ő neve egybeforrt a Natúrparkéval. Véleménye szerint előnyt jelentene, ha Kőszeg Város Önkormányzata által kapott tagdíjról önállóan rendelkezne az Egyesület. Jó lenne, ha a Natúrpark bolt újra nyitva lenne.

**Schrott Tamás**: Jegyző Úrral egyeztettünk, és rendelkezni tudunk majd a tagdíjjal, már csak a papírmunka hiányzik. A bolt nyitása a terveink közt szerepel, de egy üzletbeindítása nagyon nehéz.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

A szavazás eredménye: **I. határozat javaslat egyhangú -7 igen szavazat**

 **II. határozat javaslat egyhangú - 7 igen szavazat**

**21/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy az Írottkő Natúrparkért Egyesület 2021. évi tevékenységéről szóló beszámolót fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

**22/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy az Írottkő Natúrparkért Egyesület és a Tourinform 2022. évi munkatervét fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

**b. Beszámoló a Térségi TDM Szervezet és a Tourinform 2021. évi tevékenységéről**

**Győrffy Gábor**: megköszöni az eddigi munkát, mivel év végével lezárult a 3 éves TOP turisztikai program. Sok helyről jött pozitív visszajelzés, mind az idegenvezetésre mind a szolgáltatásokra, közeljövőben is megfelelően fog működni. Rengeteg forrást igényel ennek a fenttartása, mivel a fő bevétel az idegenforgalmi adóból származik, ami az elmúlt két évben a COVID miatt deficites volt. Ahhoz, hogy a 2022. évben tartani tudja a minőséget az önkormányzat részéről is áldozatot kell hozni a relatív pénzügyi hiány kiküszöbölésére, mivel akkor lehet a szolgáltatás teljes értékű, ha a források rendelkezésre állnak. Budai Palota minősíteni szeretné Kőszeg belvárosát, valamint a Kőszegi kisvonat példaértékű szolgáltatását kiemelkedőnek tartja.

**Kiss Péter:** Megköszöni Győrffy Gábor munkáját, valamint bízik benn, hogy a jövőben tud segíteni az új Elnök úrnak.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**A szavazás eredménye: egyhangú - 7 igen szavazat**

**23/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a TDM Szervezet és a Tourinform 2021. évi tevékenységéről szóló beszámolót fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

**4. napirendi pont**

**TOP Plusz-3.3.2-21 Helyi egészségügyi és szociális infrastruktúra fejlesztése című pályázat benyújtása című pótanyag**

**Fekete Balázs:** Pályázat keretében egy új orvosi ügyeleti épület létesítését szeretnék, mivel így a város egészségügyi ellátását biztosító intézmények egymás közelében, jól megközelíthető helyen lennének. A kettős finanszírozás elkülönítése végett el lehelne különíteni a mentőállomástól. A határidó 2022. április 8, tervezett összköltsége 200 millió Ft., amely magába foglalná a tervezési és mindenféle költséget. Mivel a mostani ügyelet nem akadálymentes, ez a probléma is megoldódhatna, külön pihenőhelyeket lehetne biztosítani a személyzetnek.

**Kiss Péter:** Mi lesz, ha nem férünk bele a keretösszegbe?

**Fekete Balázs:** Bruttó 1 milliós költséggel számoltunk m2-ként, de a pályázati felhívás mindig ad minimális tartalékot, amit beépíthetünk. A pályázat engedi a 15% maximum rákérés lehetőségét, műszaki csökkentési lehetőséggel is lehet élni egy eredménytelen közbeszerzés után, de természetesen ezzel nem szeretnénk igénybe venni.

**Takácsné Varga Ágnes:** Ha minden jól megy, az ütemterv szerint mire lesz kész?

**Fekete Balázs:** A pályázat benyújtási határidejeáprilis 8., nyertes pályázat esetén júniustól 1 év a megvalósítási idő. Ennek a tervezése olyan, mint egy családi ház, egy fél év megtervezés után működnie kell, egy közbeszerzés is kb. 60 nap alatt is lefut.

**Dr. Zalán Gábor:** A jelenlegi ügyeletre vonatkozó10 éves fenntartási időszak is jövőre jár le, ami a Rákóczi 19. sz. alatti helyiségek felújítására vonatkozott.

**Fekete Balázs**: Ha nyer a pályázat, és mindenki akarja akkor hamar meg tud valósulni, de annak nyilván magasabb ára is van.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: egyhangú - 7 igen szavazat**

**24/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy rendelje el a TOP Plusz-3.3.2-21 *Helyi egészségügyi és szociális infrastruktúra fejlesztése* című felhívás keretében *új orvosi ügyeleti épület* létrehozása tárgyában pályázat benyújtását és hatalmazza fel a polgármestert a pályázati kérelem aláírására.

Felelős a közlésért: Kiss Péter bizottsági elnök

Határidő: képviselő-testületi ülés

**5. napirendi pont**

**Beszámoló a Kőszegi Sporthorgász Egyesület 2021. évi tevékenységéről**

**Dr. Zalán Gábor:** Mivel Horváth Ferenc, a Kőszegi Sporthorgász Egyesület elnöke nem tudott eljönni, Dr. Zalán Gábor jegyző előadásában hallhatjuk az Egyesület beszámolóját a 2021. évi tevékenységéről. Röviden elmondja, hogy a múlt évben a COVID-19 hatása miatt el kellett hagyni sok programot, de ezzel ellentétesen nőt a tó körüli szabadtéri tevékenységek köre. Az Egyesület Taglétszáma megnőtt, mind a két tó tekintetében jelentős számú napijegy eladás történt, mivel az Ország más területeiről is jönnek.

Kéri, hogy az Ő előadásában legyenek szívesek elfogadni a beszámolót.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**A szavazás eredménye: egyhangú - 7 igen szavazat**

**25/2022. (III.23.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a Kőszegi Sporthorgász Egyesület 2021. évi tevékenységéről szóló beszámolóját fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

**Egyebek:**

**Rába Kálmán:** Jelzi Fekete Balázs TOP pályázatának benyújtása kapcsán, hogy elkezdték a Megyei Közgyűlésben a döntéselőkészítő bizottságban a munkát, és az idei évben nehezebb lesz a pályázatok elnyerése, mivel több külső tényező is befolyásolja, ez a ciklus nem lesz olyan jó.

Más napirendi pont nem lévén az elnök a nyilvános ülést 15 óra 00 perckor berekesztette.

 …………………………… ……………………………..

 Kiss Péter elnök Bizottsági tag